Қазақстандық оқушылар осы оқу жылында неше күн демалады
DATE: 19:31, 04 Қазан 2023 | GMT +5
TITLE: Қазақстандық оқушылар осы оқу жылында неше күн демалады
URL: https://kaz.inform.kz/news/kazakstandik-okushilardin-oku-zhane-demalis-uakiti-bektld-b8e89e/
META: DATE: 19:31, 04 Қазан 2023 | GMT +5
TOTAL WORDS: 116
AUTHOR(S):
TEXT: "Орта білім беру ұйымдарында 2023-2024 оқу жылы 1 қыркүйекте басталды, 25 мамырда аяқталады. Бірінші тоқсанда оқу уақыты 8 апта, күзгі каникул 30 қазаннан 5 қарашаны қоса алғанда 7 күнге созылады. Екінші тоқсанда 8 оқу аптасы, қысқы каникул 2023 жылдың 29 желтоқсанында басталады, 2024 жылдың 7 қаңтарын қоса алғанда күнтізбелік 10 күнге жалғасады. Үшінші тоқсан 10 оқу аптасынан тұрады. 11 күндік көктемгі каникул 2024 жылдың 21 наурызында басталып, 31 наурызға дейін жалғасады", - деп жазды министрліктен. Айта кетейік, жыл сайын бірінші сынып оқушылары үшін үшінші тоқсанда қосымша демалыстар беріледі, ұзақтығы 7 күн – 2024 жылдың 5 ақпанынан 11 ақпанға дейінгі уақытты қамтиды. Төртінші тоқсанның ұзақтығы 8 оқу аптасын құрайды. Сондай-ақ 25 мамырда қорытынды шығарылып, оқу жылы аяқталады
